A Bizottság 1843/89/EGK rendelete
(1989. június 26.)
a vámmentességek közösségi rendszerének létrehozásáról szóló 918/83/EGK tanácsi rendelet 50-59., valamint 63a. és 63b. cikkének végrehajtására vonatkozó rendelkezések megállapításáról szóló 2290/83/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb a 4235/97/EGK rendelettel [1] módosított, a vámmentességek közösségi rendszerének létrehozásáról szóló, 1983. március 28-i 918/83/EGK tanácsi rendeletre [2] és különösen annak 143. cikkére,
mivel a 4235/88/EGK tanácsi rendelet a vámmentes behozatal egy további esetéről rendelkezett, amely a harmadik országok és a Közösség kutatási intézményei között köttetett tudományos együttműködési megállapodások keretében használt berendezések behozatalával kapcsolatos;
mivel az említett rendelkezések megfelelő végrehajtásának feltételeit meg kell határozni; mivel e rendelkezések részben a legutóbb a 3893/88/EGK rendelettel [3] módosított 2290/83/EGK bizottsági rendeletben [4] megállapítottakon alapulnak; mivel indokoltnak tűnik egyetlen jogi eszköz keretein belül kezelni minden ehhez hasonló helyzetet;
mivel az e rendeletben előírt intézkedések összhangban vannak a vámmentességi szabályokkal foglalkozó bizottság véleményével,
ELFOGADTA EZT A RENDELETET:
1. cikk
A 2290/83/EGK rendelet a következőképpen módosul:
1. A cím helyébe a következő szöveg lép: "A vámmentességek közösségi rendszerének létrehozásáról szóló 918/83/EGK tanácsi rendelet 50-59b., valamint 63a. és 63b. cikkének végrehajtására vonatkozó rendelkezések megállapításáról szóló, 1983. július 29-i 2290/83/EGK bizottsági rendelet";
2. Az 1. cikk helyébe a következő rendelkezés lép:
"1. cikk
Ez a rendelet megállapítja a 918/83/EGK rendelet - a továbbiakban "alaprendelet"; - 50-59b., valamint 63a. és 63b. cikkének végrehajtására vonatkozó rendelkezéseket.";
(3) Az alábbi VIa. címmel egészül ki:
"VIa. CÍM
AZ ALAPRENDELET 59a. ÉS 59b. CIKKE SZERINTI FELSZERELÉSEK VÁMMENTES BEHOZATALÁVAL KAPCSOLATOS KÜLÖNLEGES RENDELKEZÉSEK
18a. cikk
(1) Az alaprendelet 59a. és 59b. cikke szerinti felszerelések vámmentes behozatalához a nem közösségi székhelyű tudományos kutatási intézmény vagy szervezet vezetőjének vagy meghatalmazott képviselőjének kérelmet kell benyújtania azon tagállam illetékes hatóságához, amelyben a közösségi székhelyű tudományos kutatási intézmény vagy szervezet található.
(2) Az (1) bekezdésben említett kérelem az alábbi információkat tartalmazza:
a) a Közösség és egy harmadik ország kutatási intézménye közötti tudományos együttműködést rögzítő megállapodás másolatát;
b) a felszerelés pontos kereskedelmi megnevezését, valamint mennyiségét és értékét, illetve adott esetben a valószínűsíthető, Kombinált Nómenklatúra szerinti besorolását;
c) a felszerelés származási helyét és a feladó országát;
d) a felszerelés rendeltetési helyét;
e) a felszerelés felhasználásának célját és időtartamát.
18b. cikk
(1) Amennyiben azon tagállam illetékes hatósága, amelyben a közösségi székhelyű intézmény vagy szervezet található, az alaprendelet 59a. cikkében meghatározott felszerelés vámmentes behozatalára irányuló kérelmet kap kézhez, a kérelmet és a hozzá kapcsolódó dokumentumokat továbbítja a Bizottság részére, hogy a vámmentességi szabályokkal foglalkozó bizottsága azokat megvizsgálhassa, még az említett illetékes hatóság döntéshozatala előtt.
E vizsgálat céljából a Bizottság kérésére további információkat is szolgáltatni kell.
(2) Az (1) bekezdésben említett illetékes hatóság tájékoztatja a Bizottságot a vámmentes behozatallal kapcsolatos döntéséről.
18c. cikk
A 7. cikk (2) bekezdésének második és harmadik albekezdésében, a 7. cikk (3) bekezdésében, valamint a 8. cikkben foglalt rendelkezéseket megfelelően alkalmazni kell."
2. cikk
Ez a rendelet 1989. július 1-jén lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1989. június 26-án.